ธีรศิลป์ นำทัพ กิเลนผยอง บุกถิ่น สุพรรณ ไทยลีก
โตโยต้า ไทยพรีเมียร์ลีก คัมแบ็ก กลับมาโม่แข้งกันอีกครั้ง ในวันเสาร์นี้ (4 เม.ย.) ประเดิมด้วยบิ๊กแมตช์ กิเลนผยอง เอสซีจี เมืองทอง ยูไนเต็ด ยกทัพใหญ่นำโดย มุ้ย ธีรศิลป์ แดงดา บุกรัง ช้างศึกยุทธหัตถี สุพรรณบุรี เอฟซี ทีมอันดับ 3 ของตาราง ซึ่งทั้งคู่ต่างมี 11 แต้มเท่ากัน นัดนี้ใครชนะจะได้แซงขึ้นไปนั่งบัลลังก์จ่าฝูงชั่วคราวทันที ขณะที่ เจ้าท่า การท่าเรือ เอฟซี จะประเดิมกุนซือใหม่ โค้ชไพบูลย์ เลิศวิมลรัตน์ ที่จะเข้ามาทำหน้าที่แทน น้าฉ่วย สมชาย ชวยบุญชุม โค้ชคนเก่าที่ขอลาเก้าอี้ไป ด้วยการออกไปเยือน กูปรี ศรีสะเกษ เอฟซี ส่วน 2 ทีมน้องใหม่ ที่ดิ้นรนอยู่ท้ายตาราง ตะหานน้ำ ราชนาวี เปิดบ้านสนาม กม.5 สัตหีบ รับการมาเยือนของทีมรองบ๊วย กัลฟ์ สระบุรี ทรูวิชั่นส์ถ่ายทอดสดให้ชมทุกคู่ เริ่ม 18.00 น. เป็นต้นไป,ศึกลูกหนัง โตโยต้า ไทยพรีเมียร์ลีก 2015 กลับมาแข่งขันอีกครั้ง เป็นนัดที่ 6 ของฤดูกาล ในวันเสาร์ที่ 4 เม.ย.นี้ ซึ่งมีโปรแกรมเตะ 4 คู่ 4 สนาม ซึ่งไฮไลต์จะอยู่ที่บิ๊กแมตช์ ในเวลา 19.00 น. ช้างศึกยุทธหัตถี สุพรรณบุรี เอฟซี ทีมอันดับ 3 ของตาราง เปิดสนามกีฬา จ.สุพรรณบุรี พบ กิเลนผยอง เอสซีจี เมืองทอง ยูไนเต็ด อันดับ 4 ที่มี 11 แต้มเท่ากัน ถ่ายทอดสดทางทรู 4 ยู และทรูสปอร์ต เอชดี 3,นัดนี้เจ้าถิ่นสภาพทีมสมบูรณ์ โดย 2 ดาวเตะทีมชาติ ทั้งจักรพันธ์ พรใส, ประทุม ชูทอง ร่างกายฟิตพร้อมลงสนาม เช่นเดียวกับคาร์เมโล กอนซาเลซ ดาวยิงตัวเก่งก็จะลงล่าตาข่าย ขณะที่ทีมเยือน เอสซีจี เมืองทองฯ ก็ฟูลทีม ผู้เล่นทีมชาติอย่าง มุ้ย ธีรศิลป์ แดงดา, กวินทร์ ธรรม–สัจจานันท์, สารัช อยู่เย็น, อาทิตย์ ดาวสว่าง พร้อมลงประสานงานกับดัสกร ทองเหลา, คลีตัน ซิลวา และมาริโอ ยูรอฟสกี โดยคู่นี้บัตรเข้าชมถูกจำหน่ายหมดแล้ว,เวลาเดียวกัน 2 ทีมน้องใหม่ที่ดิ้นรนอยู่ท้ายตาราง ตะหานน้ำ ราชนาวี อันดับ 16 เฝ้ารังราชนาวี สัตหีบ พบ ขุนศึก สระบุรี ทีมรองบ๊วย ถ่ายทอดสดทางทรูสปอร์ต 6 ทั้ง 2 ทีมเก็บแต้มแรกในลีกสูงสุดได้แล้วจากผลเสมอ แต่ยังไม่ชนะทีมใด ซึ่งเกมนี้ ราชนาวี มีดาบิด บายีฮา กับอมร ธรรมนาม นำทีม ส่วนสระบุรีฝากความหวังไว้ที่คู่กองหน้า ดียุฟ บีรัม กับดักลาส การ์โดโซ,ส่วนคู่แรก ในเวลา 18.00 น. กูปรีอันตราย ศรีสะเกษ เอฟซี อันดับ 10 กลับมาเล่นในบ้านสนามศรีนครลำดวน พบ เจ้าท่า การท่าเรือ เอฟซี อันดับ 15 ถ่ายทอดสดทางทรูสปอร์ต 2 และทรูสปอร์ต เอชดี 2 โดยทีมเยือน การท่าเรือจะประเดิม อ.ไพบูลย์ เลิศวิมลรัตน์ เฮดโค้ชคนใหม่ ที่เข้ามาทำหน้าที่แทน น้าฉ่วย สมชาย ชวยบุญชุม โค้ชคนเก่าที่ประกาศลาออกไป และคู่สุดท้าย ในเวลา 20.00 น. แข้งเทพ แบงค็อก ยูไนเต็ด อันดับ 7 เล่นที่สนามไทย-ญี่ปุ่น ดินแดง พบ มังกรไฟ บีอีซี เทโรศาสน อันดับ 12 ถ่ายทอดสดทางทรูสปอร์ต 2,อนึ่ง สำหรับผลการฟาดแข้งฟุตบอลโตโยต้า ไทยพรีเมียร์ลีก 2015 เมื่อค่ำวันศุกร์ที่ 3 เม.ย.ที่ผ่านมา ที่สนามยูไนเต็ด สเตเดียม จ.เชียงราย ปราสาทสายฟ้า บุรีรัมย์ ยูไนเต็ด เฉือนเอาชนะเจ้าถิ่น เชียงราย ยูไนเต็ด หวุดหวิด 1-0 จากการซัลโวประตูชัยของธีราทร บุญมาทัน ในครึ่งเวลาแรก ทำให้แข้งเซราะกราวบวกเพิ่มเป็น 12 แต้มจาก 6 นัด แซงขึ้นมารั้งอันดับ 3 ของตาราง
 กิเลนผยอง เอสซีจี เมืองทอง ยูไนเต็ด ยกทัพใหญ่นำโดย มุ้ย ธีรศิลป์ แดงดา บุกรัง ช้างศึกยุทธหัตถี สุพรรณบุรี เอฟซี ทีมอันดับ 3 ของตาราง โตโยต้า ไทยพรีเมียร์ลีก ในวันเสาร์นี้ (4 เม.ย.) 
โตโยต้า ไทยพรีเมียร์ลีก,เอสซีจี เมืองทอง ยูไนเต็ด,กิเลนผยอง,ช้างศึกยุทธหัตถี,สุพรรณบุรี เอฟซี,ข่าวกีฬา,ไทยรัฐออนไลน์